Exqrch/javanese-Komodo-pixelgpt huggingface dataset:
Kadhaton Maimun Kadhaton Maimun inggih punika salah satunggalipun kadhaton ing kitha Medan, Sumatra Lèr, panggènanipun wonten ing kalurahan Sukaraja, kacamatan Medan Maimun
Pura Maimun dipundesain déning "arsitek" Italia lan diyasa déning Sultan Deli, Makmun Al Rasyid Perkasa Alamsyah ing taun 1888, Pura Maimun ambanipun kinten-kinten 2 m2 lan 30 ruangan
Pura Maimun kapilah dados 2 lantai ingkang dipunpérang dados 3 pérangan, inggih punika yasan utama, sayap kiwa, lan sayap tengen
Wonten ing ngajengipun Pura Maimun, kirang langkung 100 mèter, wonten Masjid Al-Maksum ingkang dipunkenal kanthi nama Masjid Raya Medan
Ing ruang tamu (balairung) panjenengan saged mirsani tahta ingkang didominasi warna kuning
Crystal nyinari lampu tahta, wujud saking prabawa kabudayan saking Éropah
Ruangan ingkanmg ambanipun 412 m persegi punika dipun-ginakaken kanggé penobatan Sultan Deli utawi acara tradhisional sanèsipun
Balairung ugi dipun-ginakaken kanggé panggènan Sultan nampi pujian saking seduluripun lan kulawarga ing dinten libur Islam
Pura Maimun sapunika dados jujugan plesiran boten namung amargi yuswanipun ingkang sampun sepuh, nanging ugi "desain interior" ingkang saé lan "unik", ingkang ndapukaken warisan kabudayan Melayu, kaliyan kabudayan Islam, Spanyol, India lan Italia, nanging kahananipun sapunika kirang kaurus
Manawi kita nglewati Pura Maimun punika wonten ing wayah sore, kita bisa mirsani lare-lare ingkang sami dolanan bal-balan wonten ing latar Pura Maimun punika.
Situ Patengan Situ Patengan ya iku salah sijiné objek wisata kang ana ing désa Patengan, kacamatan Rancabali, kabupatàn Bandung
Situ Patengan utawa Situ Patenggang asalé saka basa Sunda
Situ tegesé dano, déné Petengan utawa Patenggang asalé saka tembung pateangan-teangan kang tegesé padha golèk
Ambane taman wisata iki 17 ha, déné ambané danone 48 ha
Situ Patengan iki dohé sakiwa-tengené 47 kilomèter saka sisih kidul pusat kutha Bandung
Ing panggonan iki diubengi karo kebun teh Rancabali kang bisa mikat ati
Carita Mula Bukane Situ Patengan
Ana sepasang nom-noman ya iku sawijining pangeran kang jenenge Raden Indrajaya lan sawijining putri kang jenenge Dewi Rengganis
Amarga ana sawijining masalah, kekarone padha pepisahan
Kekarone padha sedhih nganti nangis ora lèrèn-lèrèn
saya suwé luh kang diteteske mbentuk dano
Kekarone padha-padha goleki lan pungkasane katemu ana ing sawijining watu kang diarani watu katresnan
Dewi Rengganis jaluk digawekake pulo lan prahu marang sang pangeran kanggo ngubengi dano
Banjur prau mau malih dadi sawijining pulo kang wujudé waru kang diarani Pulo Asmara utawa Pulo Sasaka
Carita kang ana ing dhuwur, dadekake sawijining mitos ya iku tumrap pasangan nom-noman kang kepéngin hubungane langgeng, bisa teka ing Situ Patengan lan bebarengan numpak prau ngubengi dano nganti tekan Pulo Asmara lan Watu katresnan.
Masjid Sultan Suriansyah Masjid Sultan Suriansyah utawi Masjid Kuin inggih punika masjid bersejarah ingkang kalebet masjid paling sepuh wonten ing Kalimantan Kidul
Masjid punika dipunyasa ing mangsa papréntahan Sultan Suriansyah (1526-1550), raja Banjar kapisan ingkang ngrasuk agama Islam
Masjid Kuin punika kalebet salah satunggalipun saking tiga masjid paling sepuh ingkang wonten ing Banjarmasin ing mangsa papréntahan Mufti Jamaluddin (Mufti Banjarmasin), masjid ingkang sanèsipun inggih punika Masjid Gedhé (Masjid Jami) lan Masjid Basirih
Wujud arsitekturipun kados "konstruksi" panggung lan dhuwuré tumpang, ingkang kalebet masjid ingkang wujudipun tradhisional Banjar
Masjid ingkang wujud tradhisional Banjar punika wonten ing pérangan mihrab gadhah atap piyambak lan pisah kaliyan yasan induk
Masjid punika dipundamel wonten ing pinggir lepen Lepen Kuin
Masjid kuna punika saged dipuntingali wonten ing 2 "inskripsi" ingkang dipunserat wonten ing babagan ingkang wujudipun segi wolu ukuran 50 cm x 50 cm inggih punika wonten ing kalih ron lawang, Lawang Agung
Wonten ing lawang pérangan tengen wonten 5 baris inskripsi Arab-Melayu: " Ba'da hijratun Nabi Shalallahu 'alahihi wassalam sunat 1159 ing taun Wawu ngaran Sultan Tamjidillah Karajan Negeri Banjar."
Tlaga Témpé Tlaga Tempe inggih punika tlaga ingkang panggènanipun wonten ing kilènipun Kabupatèn Wajo, leresipun ing Kacamatan Témpé, kirang langkung 7 km saking Kitha Sengkang ing pinggir Kali Walanae
Tlaga Témpé ingkang ambanipun kirang langkung 13.000 hektar punika gadhah spésies ulam banyu tawa ingkang sampun arang dipunpadosi wonten panggènan sanès
Amargi tlaga punika panggènanipun wonten ing nginggilipun lèmpèngan bawana Australia lan Asia
Saben tanggal 23 Agustus dipunwontenaken fèstival sagara wonten ing tlaga Témpé
Acara punika dipunwastani lembu ingkang dipumpimpin déning ketua warigaluh ingkang wonten atraksi-atraksi wisata ingkang saé sanget
Wonten ing dinten riyaya Fèstival Tlaga Témpé punika, sadaya tiyang ingkang ndhèrèk upacara Maccera Tappareng ngagem busana Bodo (busana adat tiyang Bugis)
Acara punika uga dipunramèkaken déning atraksi-atraksi, kados ta lomba prau tradhisional, lomba prau hias, lomba dolanan rakyat (lomba layangan tradhisional, pamilihan anak dara lan kallolona Tanah Wajo), lomba nabuh lesung (padendang), pagelaran musik tradhisional lan jogèd bissu ingkang dipunmainaken déning para "waria", lan pagelaran tradhisional sanès
Nanging sapunika sampun ical, boten kados sapunika, amargi dipunsebabaken wonten ing tlaga témpé punika sampun dipunisi déning spésies ulam sanès amargi "restoling" ulam mas ingkang kathah sanget
Kategori:Kabupatèn Wajo Témpé Kategori:Artikel mawa basa krama
Agustinus Adisoetjipto Agustinus Adisoetjipto, Marsekal Muda Anumerta (lair ing Salatiga, Jawa Tengah, 3 Juli 1916 – kapundhut ing Bantul, Yogyakarta, 29 Juli 1947 nalika umur 31 taun) iku Pahlawan Nasional lan salah siji komodor udara Indonésia
Dhèwèké duwé agama Katulik
Adisoetjipto lair tanggal 3 Juli 1916 ing Salatiga
Dhèwèké tau sekolah ing GHS (Geneeskundige Hoge School) (Sekolah Tinggi Kedhokteran) lan uga dadi lulusan "Sekolah Penerbang Militaire Luchtvaart ing Kalijati"
Nalika tanggal 15 Novèmber 1945, Adisutjipto ngadegaké Sekolah Penerbang ing Yogyakarta, luwih pase ing Lapangan Udara Maguwo, kang banjur diganti jenenge dadi Papan Anggegana Adisutjipto kanggo ngenang jasa minangka Pahlawan Nasional
Nalika wektu Agresi Militer Walanda I, Adisoetjipto lan Abdulrahman Saleh diperintah lunga menyang India
Wong loro mau kasil anggoné nembus pertahanan udarane Walanda kanggo menyang India lan Pakistan
Nanging nalika bali Indonésia gawa obat saka Malaya, motor mabur kang ditumpaki (Pesawat Dakota VT-CLA) ciblok ditembak déning motor mabur P-40 Kittyhawk Walanda ing désa Ngoto nalika tanggal 29 Juli 1947
Adisutjipto disarekake ing pesarean umum Kuncen I lan II, banjur nalika tanggal 14 Juli 2000 dipindahake menyang Monumen Perjuangan ing Désa Ngoto, Bantul, Yogyakarta
Surat Al Jaatsiyah Surat Al-Jasiyah (Arab: ) iki surat ka-45 ing al-Qur'an
Surat iki kagolong surat makkiyah kang dumadi saka 37 ayat
Dijenengke Al-Jasiyah kang tegesé Kang Sujud, dijupuk saka tembung "Jaatsiyah" kang ana sajeroning ayat 28 surat iki
Ayat mau nerangake kaanan manungsa ing dina kiyamat
Ya iku manungsa kabèh diklumpukake, madhep marang Allah, banjur diwènèhi putusan miturut apa kang dilakoni ing donya
Saliyané iku uga diarani "Asy Syari'ah" dijupuk saka tembung "Syari'ah" kang ana ing ayat kaping 18 surat iki
Keimanan Hukum-kukum Carita Liyane
Ladrang Ladrang iku jinising gendhing Jawa sing nganggo kasusun saka 32 keteg (thuthukan)
Ladrang iku mèmper karo ketawang kajaba papat (ora loro) "nongan" minangka siji "gongan"
Uga mèmper karo lancaran, kajaba luwih rendhet separoné, lan kempyang dimainaké ing antarané saben beat saka lancaran
Dhasar wangun gendhing iki wujud siklus kanthi urutan kaya mangkéné: pTpW pTpN pTpP pTpN pTpP pTpN pTpP pTpG Cathetan: p minangka thuthukan kempyang, T ketuk, P kempul, N kenong, lan G thuthukan bebarengan saka gong ageng karo kenong
Aksara tandha nuduhaké wela, ya iku jedah ora nganggo kempul
Mula saka iku, gong dithuthuk sapisan, kenong nuthuk kaping papat, kempul kaping pindho, ketuk kaping pindho, lan kempyang kaping pindho
Kendhang lumrahé nganggo gaya kendhang kalih
Akèh ladrang duwé rong pérangan, ya iku ompak lan ngelik, sing saben pérangan lumrahé dipungkasi siji gongan
Ladrang bisa dimainaké ing irama apa waé kajaba ing irama lancar
Tuladhan pangetrapan kempyang, kethuk, kempul, kenong lan gong ing ladrang "Pangkur" slendro pathet 9
Buka: 2121 2621 2635(G) p t p - p t p N 2 1 2 6 2 1 6 5 p t p P p t p N 6 5 2 1 3 2 1 6 p t p P p t p N 2 3 2 1 5 3 2 1 p t p P p t p N+G 3 2 1 6
p N+G 3 2 1 6 2 1 6 5 Katrangan: p= kempyang, t= kethuk, P= kempul, N= kenong, G= gong
Angka nuduhaké tabuhan balungan (slenthem lan demung)
Surat Al Ahqaaf Surat Al-Ahqaf (Arab: ) iku surat ka-46 ing sajeroning al-Qur'an
Surat iku kagolong surat Makkiyah kang dumadi saka 35 ayat
Dijenengi al-Ahqaf kang tegesé Gunung/Bukit-Bukit Pasir dijupuk saka tembung al-Ahqaf kang ana ing ayat 21 surat iki
Ing sajrone surat iki lan sadurungé dijlentrehake yèn Nabi Hud wis nyampeke "risalahe" marang kaume ing al-Ahqaf kang saiki kaloka kanthi jeneng ar-Rab'ul Khali, nanging kamume tetep ora manut, sanajan kaume wis dielingake déning rasul-rasul sadurungé
Nganti Allah mènèhi adab kanthi cara kaum mau kasebul déning angin kang gedhé
Kaanan iku minangka pratandha saka Allah marang warga Kurès bakal diwènèhi adab yèn ora manut karo rasule.
Band kang ganti vokalis ing wulan Maret taun 2007 iki duwé anggota lima
Awalé vokalisé jenengé Eric Dill banjur diganti Kyle Patrick
Susunan anggota band iki ya iku Kyle Patrick kang dadi vokalis utama lan uga nyekel gitar rithem, Joe Guese kang dadi vokalis lan nyekel gitar utama, Ethan Mentzer kang dadi vokalis lan nyekel bass, Ben Romans kang nyekel keyboard lan uga dadi vokalis, lan kang pamungkas iku Joey Zehr kang dadi vokalis lan drummer
Basa Batawi Basa Batawi iku basa kang dipituturaké ing Nuswantara
Basa iki dipituturaké ing tlatah Jakarta lan saubengé
Basa Batawi iku bisa éwoning sawijining dhialèk Basa Malayu.
Panthéon, Roma Pantheon ya iku sawijining yasan kang dikonstruksekake ing taun 27 SM minangka kuil kang duwé wujud bunder kan ana ing pusat kutha Roma
Pembangunan kuil iki rampung ing mangsa pamaréntahan Kaisar Hadrian (118 SM-28 M) ing taun 126 M
Hadrian yasa kuil iki kanggo sesembahan marang déwa-déwa Romawi
Jeneng "Pantheon" asalé saka basa Yunani kang ateges "Omahe Kabèh Déwa"
Kuil iki digunakaké minangka gréja saka taun 609 nganti 1885 banjur dadi gréja lan kanggo kuburane pahlawan nasional Italia
Tokoh-tokoh misuwur kan dikubur ing kono ya iku Raja Emmanuel I lan pelukis Renaissance, Raphael
Struktur yasan Pantheon iki wis digunakaké suwéné punjul 1800 taun
Wiwitane, panggonan iki digunakae kanggo muja 7 déwa Romawi saka 7 planit kanthi gaya Greco-Romawi
Jnenge asalé saka basa Yunani "Pantheion" kang ateges "Omahe Kabèh Déwa"
Pembangunane diprakarsai déning Marcus Vipsanius Agrippa, ssawijining jenderal Romawi mantune Kaisar Agustus saka taun 27 – 25 SM kanggo mengeti menange wadyabala Octavian nalika Pertempuran Actium tanggal 2 September 31 SM karo wadyabala Mark Anthony lan Cleopatra
Ora dingerteni sapa arsitek kuil iki, nanging kira-kira Apollodorus saka Damaskus
Nanging ing taun 80 ngalami kobongan lan kang isih sisa mung yasan cagak portico (èmpèr ngarep)
Hadrianus ndandani Pantheon ya iku ing taun 118-125 lan nambahi yasan kang wujudé bunderan (rotunda) kanthi rancangan Septimius Severus lan Caracalla.
Farouk saking Mesir Raja Farouk (11 Fèbruari 1920-18 Maret 1965) wujud Raja Mesir ingkang marisi tampuk papréntahan saking bapanipun Raja Fuad I nalika taun 1936
Sasampunipun dipunlantik, raja ingkang yuswanipun 16 taun punika maringaken pidhato ing radhio, dados raja Mesir sepindhah ingkang ngandika kanthi langsung dhumateng rakyatipun
Raja Farouk ingkang taksih remaja punika kèlu dhumateng kagesangan ingkang miwah
Sanajan gadhah maéwu-éwu are lemah, lusinan kedhaton, lan atusan montor, panjenenganipun boten naté rumaos cekap kaliyan kasugihanipun
Raja Farouk asring plesir dhumateng Éropah kanggé blanja
Nalika wekdal-wekdal awrat samangsa Perang Donya II, Raja Farouk asring dipunkritik amargi cara gesangipun ingkang miwah
Kaputusan Raja Farouk kanggé tetep nguripaken sadaya lampu kedhatonipun ing Alexandria nalika sadaya lampu ing kitha dipunpatèni nalika dumados pangeboman ingkang dipunlampahaken bala Italia, njalari Raja Farouk dipunsengiti
Nalika saya diwasa, Raja Farouk wiwit nyolong barang-barang nalika damel kunjungan-kunjungan resmi, kalebet pedhang istiadat Shah Iran lan jam kanthong berharga kagunganipun Winston Churchill
Raja Farouk ugi wujud pancopèt ingkang andhel lan tumut nyolong saking rakyat biyasa saéngga panjenenganipun dipunjuluki "Maling saking Kairo"
Pupunika wujud salah satunggil jalaran kudhéta militèr nalika taun 1952
Amargi tedahan panyalahgunaan kuwaos lan kakalahan Mesir nalika Perang Arab-Israèl 1948, Raja Farouk dipungulingaken salebetipun kudhéta militèr tanggal 23 Juli 1952 pimpinan Gamal Abdul Nasser, ingkang meksa Farouk kanggé lèngsèr lan dipunsingkiraken dhumateng Monako, ing pundi Raja Farouk 1 manggèn kanggé sisa gesangipun
Sasampunipun Farouk dipunsingkiraken, putranipun ingkang taksih bayi dipunnyatakaken minangka Raja Fuad II
Sanajan makaten, pamaréntah monarki saleresipun sampun dipunbisak kanthi "de facto"
Nalika taun 1953 papréntahan monarki dipunbisak kanthi resmi lan Mesir dados satunggiling republik
Papréntahan énggal lajeng nglélang kolèksi kasugihan tetilaripun Raja lan asil colongan ingkang kathah
Raja Farouk teras gesang mawi gaya gesang ingkang miwah lan ketagihan ngempalaken bandha
Kekaremanipun dhahar panganan ingkang éca njalari Raja Farouk dados lemu dumugi 140 kg bobotipun
Tanggal 18 Maret 1965, Raja Farouk ambruk ing méja dhahar sasampunipun satunggiling dhahar ndalu ingkang ageng lan pejah
Farouk palakrami kapaing kalih ing gesangipun, sepindhah kaliyan Safinaz Zulfikar (1921–1988; palakrami taun 1938; pegatan taun 1948), lan lajeng kaliyan Nariman Sadeq (1934–2005; palakrami taun 1951; pegatan taun 1954).
Seolleongtang Seolleongtang ya iku jinising masakan Koréa kang digawé saka sup kaldu balung sapi kang wis digodhog
Nalika mangsa Dinasti Joseon (1392-1910), ya iku ing upacara ritual Sangsin ing wulan kaping pindho kalender lunar, raja bakal nindakaké penghormatan tumrap Shennong ing Seonnongdan supaya panene mundhak ing taun candhaké
Ing ritual iki raja gawa beras, jewawut lan kéwan kurban kaya ta sapi lan babi
Sawisé bubar nindakaké ritual rajabiyasane raja bakal lunga ing jeokjeon, ya iku kebun pura
Ing jeokjeon raja akal mrintahake juru masak pura supaya mask-masak bahan-bahan mau, ya iku daging sapi kanggo gawé sup, lan daging babi kanggo gawé pyeonyuk
Raja bakal ngundang wong tani-wong tani kang wis tuwa ya iku kang umuré saduwure 60 taun supaya tek ing acara mangan bengi
Sega lan daging sapi dideleh ing ttukbaegi sawisé diwènèhi bumbu wujud bawang merah lan uyah
Tembung seolleongtang asalé saka "seonnongtang", amarga aktivitas raja sawisé nindakaké ritual ing kuil Seonnongdan
Saya suwé pangucapane owah dadi "seolleongtang"
Nalika iku, seolleongtang lumrahé dipangan ing restoran kusus kang nyajekake seolleongtang
Yèn masak seolleongtang butuhake wektu kang suwé supaya éntuk gizi saka balung sapi
Yèn disajekake ing restoran, masakan iki bisa digodhog kanthi wektu kang luwih suwé manèh saéngga kandhungan gizine bakaldiasilake luwih maksimal.
SMP Muhammadiyah 8 Batu SMP Muhammadiyah 8 Batu inggih punika salah satunggaliipun Sekolah Menengah Pertama kang dumunung wonten ing tlatah kitha Batu, Jawi Wétan, Indonésia, tepatipun ing radosan Batu ugi kagolong ing salebeting Kalurahan Sisir, Kacamatan Batu Kutha Batu
SMP Muhammadiyah 8 Batu kalebet sekolah Menengah Pertama Swasta ingkang misuwur ing Jawi Wétan.
Surat Muhammad Surat Muhammad (basa Arab: ) ya iku surat kaping 47 ing Al-Qur'an
Surat iki kagolong surat Madaniyah kang dumadi saka 38 ayat
Jeneng Muhammad minangka jeneng surat iki kajupuk saka ngendikane Muhammad kang ana ing ayat 2 surat iki
Ing ayat 1, 2 lan 3 surat iki, Allah mbandhingake asil kang diéntukake déning wong-wong kang ora percaya karo apa kang diwenenhake marang Nabi Muhammadlan asil kang diéntukake déning wong-wong kang percaya karo dhèwèké
Wong-wong kang percaya karo apa kang digawa déning Muhammad, ya iku wong-wong kang duwé iman lan manut karo kang hak, amale katampa déning Allah, disepura kabèh salahe
Déné wong-wong kang ora percaya karo Nabi Muhammadya iku wong-wong kang mèlu ksbatilan, amal ibadahe ora katampa, dosane ora disepura, lan bakalan kena azab ing donya lan ing akherat
Surat iki uga dijenengake Al-Qital kang tegesé peperangan, amarga sapérangan akèh surah iki nyritakake peperangan lan pokok-pokok hukuman, sarta kepriye kudune tumindake wong-wong mukmin marang wong-wong kafir.
Surat Al Fath Surat Al-Fath (Arab: , "Kemenangan") ya iku surat kaping 48 sajeroning Al-Qur'an
Surat iki kalebu surat Madaniyah kang dumadi saka 29 ayat
Dijenengake Al-Fath kang tegesé Kemenangan kajupuk saka ngendikane Fat-han kang ana ing ayat pisanan ing surat iki
Sebagian akèh saka ayat-ayat surat iki ngandharakae apa waé kang ana hubungane karo kemenangan kang diéntuki déning Muhammad sajeroning prange
Muhammad bungah banget nalika ayat pisanan surat iki mudhun
Kabungahan iki dinyatakake sajeroning sabdhane kang diriwayatake déning Sahih Bukhari; "Sesungguhnya telah diturunkan kepadaku satu surat, yang surat itu benar-benar lebih aku cintai dari seluruh apa yang disinari srengéngé"
Kabungahan Muhammad iku amarga ayat-ayate ngandharake babagan kamenangan kang bakalan diéntukake Muhammad
sajeroning perjuwangane lan babagan kasampurnan nikmat Allah marang piyambake.
Ajmal Kasab Mohammed Ajmal Amir Kasab (Urdu: , lair ing Faridkot 13 September 1987 - tilar 21 November 2012) iku sawijining téroris Pakistan sing kacekel sawisé Serangan Mumbai 2008
Kasab iku siji-sijiné panyerang sing bisa ditangkep urip-urip déning Pulisi India
Wiwitané papréntahan Pakistan sélak manawa dhèwèké iku wong Pakistan, nanging ing Januari 2009, pamaréntah Pakistan ngakoni manawa Kasab iku warga Pakistan
Ing tanggal 3 Mei 2010, sawijining pangadilan India nibakaké vonis rajapati, perang nyerang India, ndarbèni bahan peledak lan tuntutan liya-liyané
Dhèwèké ditibani kukuman pati ing patang tuntutan lan kukuman kunjara saumur urip ing limang tuntutan.
Surat Adh Dhuha Surat Ad-Duha (basa Arab:) ya iku surat kaping 93 sajeroning al-Qur'an lan dumadi saka 11 ayat
Surat iki éwoning surat Makkiyah lan mudhune sawisé Surat Al Fajr
Jeneng Adh Dhuha kajupuk saka tembung kang ana ing ayat kapisan, kang tegesé "wektu srengéngé munggah sepenggalahan"
Surat Adh Dhuha, nerangake babagan bimbingan pangopenaning Allah marang Muhammad kanthi ora tau mandheg lan ngandhut préntah marang Nabi supaya syukur marang nikmat kang diparingi déning Allah
Surat Al Qadr Surat Al Qadr (basa Arab:) yaiku surat kaping 97 sajeroning al-Qur'an kang dumadi saka 5 ayat lan éwoning surat Makkiyah
Surat iki mudhun sawisé surat 'Abasa lan dijenengi Al Qadr (Kamulyan) kang kajupuk saka tembung Al Qadr kang ana ing ayat pisanan surta iki
Kuran wiwit mudhun ing wengi Lailatul Qadr, kang padha karo sewu sasi
Sajeroning Islam dijelasake yèn ing wengi iki malaékat Jibril lan liyané mudhun ing donya kanggo ngatur sakabehing urusan
Ing surat al-Qadr diandharake yèn nalika pisanan mudhune al-Qur'an yaiku nalika wengi Lailatul Qadr lan uga diandharake dhuwure derajat wengi iki
Hubungan Surah Al-Qadr' karo Surat Al-Baiyinah
Surat Al Qadr nerangaké bab wiwitan Kuran diudhunaké, déné Surat Al-Baiyinah nerangaké salah siji sebab Allah mudhunaké Kuran
: "Kanthi nyebat asma Allah Ingkang Maha Mirah lan ugi Maha Asih." Terjemahan ayat
: "Kanthi nyebat asma Allah Ingkang Maha Mirah lan ugi Maha Asih." 97:1]] Sakbeneré Kita wis mudhunaké (Al-Quran) ing wengi kamulyan
[97.2] Lan apa kowé ngerti apa wengi kamulyan iku? [97.3] Wengi kamulyan iku luwih becik saka sèwu sasi
[97.4] Ing wengi iku mudhun malaékat-malaékat lan malaékat Jibril kanthi idin Tuhan kanggo nata kabèh urusan
[97.5] Wengi iku (kebak) kasajahtran nganti tekan pajar.
Surat Al 'Alaq Surat Al 'Alaq (basa Arab:, "Segumpal Getih") yaiku surat kaping 96 s al-ajroning Al Qur'an
Surat iki dumadi saka 19 ayat lan éwoning surat-surat Makkiyah
Ayat 1 nganti tekan 5 saka surat iki yaiku ayat-ayat Al Qur'an yang kang pisanan mudhun, yaiku nalika Muhammad tapa ing guwa Hira
Surat iki dijenengi Al 'Alaq (segumpal getih), kajupuk saka tembung Alaq kang ana ning ayat 2 surat iki
Surat iki uga diarani Iqra utawa Al Qalam
Prentah maca lingkungan alam semesta kanggo namokake sapa sabenere kang ngripta donya; ana ing sajeroning Surat Al alaq: manungsa digawé saka segumpal getih; Allah ndadèkaké kalam minangka piranti ngembangaké kawruh; manungsa tumindak nglampaui wates amarga rumangsa awake serba cukup; anceman Allah marang wong-wong kafir kang nghalang-ngalangi kaum muslimin nglakokaké prentah-E
Surat Al 'Alaq nerangake yèn Allah ngripta manungsa saka barang kang ina banjur mulyakake kanthi ngajar maca, nulis, lan mènèhi kawruh
Nanging manungsa ora eling manèh saka ngendi asalé, mula iku ora tau syukur marang nikmate Allah, apa manèh dhèwèké tumindak nglampaui wates amarga rumangsa awake serba cukup.
Dinten Pamuji Sukur Dinten Pamuji Sukur (basa Inggris: Thanksgiving Day) inggih punika satunggalipun dinten prèi ingkang wonten ing nagari Amérika Sarékat lan Kanada, minangka tandha sukur ing pungkasanipun mangsa panén
Dinten Pamuji Sukur dados dinten prèi resmi ing Amérika Sarékat ingkang dipunwontenaken dinten Kemis pungkasan ing sasi Nopémber
Ing Kanada, "Thanksgiving Day" dipunwontenaken ing dinten Senin kaping kalih ing sasi Oktober
Dinten Pamuji Sukur ing Amérika Sarékat
Ing Amérika Sarékat wonten tradhisi dhahar ing wayah dalu kaliyan kulawarga, mitra, lan sanak kadang
Kalkun kalebet dhaharan ingkang utami, saéngga "Thanksgiving Day" asring sinebat "Dinten Kalkun"
Kalkun limrahipun dipundhahar kanthi saus kranberi lan dhaharan sanèsipun kados kenthang puree, jagung godhog, lan sanès-sanèsipun
Wekdal dhahar sesarengan ing "Thanksgiving Day" tiyang-tiyang punika sami wawan rembag babagan kasaenan
"Thanksgiving Day" dipundadosaken dinten prèi nasional Amérika Sarékat minangka tandha pamuji sukur dhumateng Gusti
Dinten Pamuji Sukur ing Kanada
Dinten Pamuji Sukur utawi "Thanksgiving Day" dipunawontenaken dinten Senin kaping kalih ing wulan Oktober
Ing Amérika Sarékat, dinten kasebat minangka Dinten Colombus lan kalebet dinten prèi resmi
Pahargyan "Thanksgiving Day" ing Kanada dipunawontenaken ngantos tigang dinten
Wonten ing sawatawis provinsi, pahargyan punika wonten ingkang dipunlaksanakaken ngantos sekawan dinten, saking Jemuwah ngantos Senin
Dinten Pamuji Sukur namung dipunawontenaken déning kulawarga ing provinsi Kanada ingkang ngagem basa Inggris, lan boten dipunlaksanakaken déning katurunan Prancis
Sajarah Dinten Pamuji Sukur ing Amérika Sarékat
Tradhisi mulyakaken "Thanksgiving" kanthi bojana andrawina (dhahar sesarengan) dipunwiwiti ing Amérika Sarékat taun 1621
Kaum pilgrim ingkang manggèn ing Plymouth, Massachusetts ngawontenaken sukuran kanthi dhahar sesarengan kaliyan tiyang asli Amérika saking suku Wampanoag
Trandhisi mulyakaken "Thanksgiving Day" dipunlaksanakaken ngantos sapunika kanthi dhaharan ingkang utami awujud daging kalkun
Sajarah Dinten Pamuji Sukur ing Kanada
Sajarah "Thanksgiving Day" ing Kanada dipunwiwiti satunggalipun "penjelajah" saking Inggris Martin Frobisher
Taun 1578, Martin Frobisher ngawontenaken adicara pengetan ing wewengkon ingkang sapunika dipunsebat Newfoundland and Labrador
Ancasipun minangka tandha pamuji sukur amargi sampun slamet saking "penjelajahan" ingkang langkung dangu
Adicara "Thanksgiving Day" ingkang dipunpandhegani déning Martin Frobisher punika dados "Thanksgiving Day" ingkang sepisanan ing Kanada, ugi ing wewengkon Amérika Lèr
Wonten ing taun 1879, parlemen Kanada netepaken bilih tanggal 6 Nopèmber minangka dinten "Thanksgiving Day" lan dados dinten préi nasional ing Kanada
Sasampunipun punika, mahargya "Thanksgiving Day" asring gumantos (boten namung tanggal 6 Nopèmber)
Pahargyan punika asring dipunlaksanakaken ing dinten Senin minggu kaping tiga ing sasi Oktober
Sasampunipun Perang Donya I, "Armistice Day" lan "Thanksgiving Day" sami dipunlaksanakaken ing dinten Senin watawis tanggal 11 Nopèmber